**Orbul**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ceruri stârnit, vântul împrăştie colbul,

Norii se pregătesc pentru un aprig desfid,

Lângă cântecul mării,se aşează el, orbul,

Iar porţile priviri-i în sine se deschid.

Se plimbă prin neantul din viaţa-i absurdă

Şi aude cum inima lui se revarsă,

Neştiind, nevăzănd, dar în tremur de undă,

O aşteaptă pe stânci ca să-i fie mireasă.

Ea vine, îmbrăţişându-l de după grumaz,

Oferindu-i ca daruri numai zâmbet şi flori,

El fără să răstoarne doar un muşchi pe obraz

O soarbe cu privirea-i încărcată-n ninsori.

O priveşte cu gândul, o vede cu mâna,

Din miresme îşi extrage arome visând,

Nu ştie când veselă, îl mângâie luna,

Dar vede freneticul prin pupile curgând.

Zâmbeşte în cuvinte şi-aude acorduri,

Arcuşuri înstelate îi sărută-n viori,

În sufletu-i aspru se deschid noi fiorduri

Ce sapă în malurile din vis, cu splendori.

Doreşte arzând să o sfărâme în braţe,

Să-şi lipească şi buzele de trupul ei cald,

Dar ea se retrage, se desprinde din aţe

Şi-l părăseşte pe orbul cu ochi de smarald.

....................................................................

Nu vede dar pipăie şi simte şi-aude

Zgomotul lacrimilor ce-i pică pe piatră,

În glasu-i gâtuit de emoţii, se ascunde

Umbra paşilor ei, veştejită în glastră.

Mici scântei se preling pe obrazu-i de ceară,

Se întreabă -de ce oare- la Domnul cel sfânt,

Iară inima lui răscolită şi-amară

Ţipă prin gândurile nerostite-n cuvânt.

Silabele-l ceartă, printre fraze se pierde,

Şi prin albul din vise, şi în negru-i afund,

În poveşti de iubire, e monstrul ce arde,

E o fiară, de care zânele se ascund.

Nenorocu-i obercăie prin viaţa-i zmolită

Agăţat de catargul corăbiei negre,

Şi-n marea în ţăndări, de iubire zdrobită,

Înoată în chaos printre vaste tenebre.

..................................................................

Parcă-s orb şi nu văd cum lumina se stinge,

Întunericul se plimbă prin ziua de-apoi,

De abia mai observ că şi vara ne ninge

Cu petale de noapte răsfirate în noi.

Orbit de viitorul din lacrimi amare

Astăzi nu mai văd în amândoi prea departe,

Mi-e sufletul încărcat cu bezna din soare

Şi cu doruri ce curg în dorinţe deşarte.